नहीं मिल रही छोटी बॉटल, आधी चढ़ाकर ही फेंक रहे
बाल चिकित्सालय में कई महीनों से सलाइन की छोटी बॉटलें नहीं हैं। इससे सलाइन चढ़ाकर आधी से ज्यादा दवाई फेंकना पड़ रही है।
बाल चिकित्सालय में 110 बेड हैं। रोज 35-40 नए मरीज भर्ती होते हैं। इनमें अधिकतर 10 वर्ष से कम उम्र के होते हैं। स्टाफ के मुताबिक रोजाना 100 से अधिक बॉटल लगती हैं। यानी हर महीने 5000 से अधिक मरीजों को सलाइन चढ़ाई जाती है। 12 से कम उम्र के बच्चों को डॉक्टर 100 या 250 एमएल की बॉटल लिखते हैं। जिला अस्पताल के स्टोर से 500 एमएल की बॉटल ही भेजी जा रही है। इससे मरीजों काे आधी या उससे कम दवा चढ़ाने के बाद बॉटल फेंक दी जाती है। अस्पताल स्टाफ के मुताबिक कई बार छोटी बॉटल की डिमांड भेजी लेकिन स्टोर से बड़ी ही दी जा रही है। एक बॉटल का दो मरीजों के लिए उपयोग नहीं किया जा सकता।
नवंबर में लगी ड्रिप
डेक्सट्रोज 5 प्रतिशत 600
डेक्सट्रोज 10 प्रतिशत 780
आरएल 1200
मेट्रोनिडाजोल 600
सिप्रोफ्लेक्सिन 560
इलेक्ट्रोलाइट पी 600
इलेक्ट्रोलाइट एम 600
भोपाल बात की है
रेट संबंधित समस्या आने के कारण टेंडर जारी नहीं किए जा सके। इस संबंध में भोपाल में बात की है। जल्द टेंडर जारी कर छोटी बॉटल भेजी जाएगी। कुछ छोटी बॉटल भी भेजी जाती है। डॉ. आनंद चंदेलकर, सिविल सर्जन
hin_Deva hin_Deva hin_Deva awa_Deva hne_Deva hne_Deva hne_Deva kas_Deva kas_Deva kas_Deva kas_Deva hin_Deva hin_Deva